**Projekt »Novogradnja dnevnega centra in začasnih namestitev**

**Doma upokojencev Gradišče«**

Osnovni namen investicijskega projekta je v skladu s Resolucijo o nacionalnem programu socialnega varstva za obdobje 2013-2020 omogočiti socialno varnost in socialno vključenost ranljivih skupin prebivalstva primorskih občin. Predvidena je razširitev dejavnosti doma ter izvajanje celovite skrbi za starejše prebivalce z vzpostavitvijo sodobne enote, ki bo zagotavljala skupnostne oblike socialnega varstva, v sklopu dnevnih oblik varstva in sklopu zagotavljanja začasnih namestitev, za osebe starejše od 65 let.

Specifičen cilj investicijskega projekta je v okviru izboljšanja kakovosti skupnostnih storitev, do konca leta 2022 zgraditi začasne namestitve in dnevni center Doma upokojencev Gradišče.

1 SKLOP: Vzpostavitev enot na namen zagotavljanja dnevnih oblik varstva za osebe starejše od 65 let.

Prostori dnevnega centra bodo locirani v 2 etaži, na nivoju pritličja doma, kar omogoča primerno osvetljenost prostorov in poli funkcionalno rabo v terminih izven delovnega časa dnevnega centra. V prvi etaži (kleti) pa sta predvideni 2 novi parkirni mesti.

Dnevni center bo namenjen preživljanju prostega časa in druženju tako znotraj generacije, kot tudi medgeneracijskemu. Dnevni center bo zagotavljal bivanje do 14 uporabnikom, z razdelilno kuhinjo in ostalimi pripadajočimi funkcionalnimi prostori. Tlorisno bo dnevni center razdeljen na več ločenih, a med seboj prepletenih in percepcijsko povezanih con. Dnevni center v pritličju bo vključeval komunikacije, dnevno sobo, sobo za počitek, stranišče, stranišče za invalide, sobo za nego ter teraso. Dnevna soba bo namenjena običajnim aktivnostim, mirnejši del bo namenjen počitku ter individualnim aktivnostim posameznikov ter umiku v zasebnost.

2 SKLOP: Vzpostavitev enot za namen zagotavljanja začasnih namestitev za osebe starejše od 65 let.

V tretji in četrti etaži objekta so predvideni prostori za začasne (kratkotrajne) namestitve celodnevnega institucionalnega varstva. Površina sob bo omogočala naselitev 10 oseb.

Obseg del predvideva tudi nabavo opreme prostorov.

Kazalnik učinka projekta je investicija v 2 enoti, kazalnik rezultata pa število oseb v institucijji. V domu je kapaciteta 143 postelj, zasedenih pa je trenutno 139 postelj.

Naložbo sofinancirata Republika Slovenija in Evropska unija iz Evropskega sklada za regionalni razvoj v višini 1.277.291,27 EUR.

Povezava do sofinancerja operacije – spletno stran evropske kohezijske politike v Sloveniji: [www.eu-skladi.si](http://www.eu-skladi.si/).